બ્લેકહેડ્સ ન થાય એના માટે ત્વચાની યોગ્ય સાફ સફાઇ કરવી ખૂબ જરૂરી છે. રાતે સૂતી વખતે ચહેરો ધોવાનું અવશ્ય રાખો. આખા દિવસની ધૂળ, માટીથી લઇને મેકઅપ સાફ કરવો જરૂરી છે. કારણ કે આવા તત્વોના લીધે ત્વચાના રોમછિદ્રો બંધ થઇ જતા હોય છે. આવા તત્વો દૂર થઇ જશે તો ત્વચામાંથી તેલ સહેલાઇથી બહાર નીકળી જશે. તમે ચહેરો સાફ કરવા માટે તમારી ત્વચાને અનુરૂપ ફેસવોશ અથવા તો સાદુ દૂધ, મેકઅપ રિમૂવરનો ઉપયોગ કરી શકો છો.